Diari Oficial de la Generalitat Valenciana


Sumari del DOGV 1328, del 19-06-1990 (1990/817908)

RESOLUCIÓ de 8 de maig de 1990, de la Direcció General de Treball, per la qual es disposa el registre i publicació del Conveni Col lectiu de l'empresa Danone, S.A.
-------------------------------------------------------------------------------------------------------------------------------------------------------------------

### Dades del document

Número de DOGV
:   1328

Data del DOGV
:   19-06-1990

Secció del DOGV
:   ALTRES DISPOSICIONS

Número del document
:   1990/817908


Data del document
:   08-05-1990

Organisme emissor
:   Conselleria de Treball i Seguretat Social

Tipus de document
:   Resolució

Resolució de 8 de maig de 1990, de la Direcció General de Treball, per la qual es disposa el registre i publicació del Conveni Col.lectiu de l'empresa Danone S.A.  
Vist el text articulat del Conveni Col·lectiu de Treball de l'empresa Danone SA, subscrit el dia 27 d'abril de 1990, d'una part per la representació de l'empresa i de l'altra per la representació dels treballadors, i d'acord amb el que disposa l'article 90, apartats 2 i 3 de la Llei 8/1980, de 10 de març, Estatut dels Treballadors, i en el Reial Decret 1040/1981, de 22 de maig, sobre Registre i Dipòsit dels Convenis Col·lectius de Treball, la Direcció General de Treball ha resolt:  
Primer  
Ordenar-ne la inscripció en el Registre de Convenis Col·lectius de Treball d'aquesta direcció general, amb notificació a la comissió negociadora, i dipòsit del text original del conveni.  
Segon  
Disposar-ne la publicació al Diari Oficial de la Generalitat Valenciana.  
València, 8 de maig de 1990. - El Director General de Treball: Eduard Montesinos i Chilet.  
CONVENI COL·LECTIU DE DANONE, SA  
CAPITOL I   
Disposicions Generals  
Preàmbul Determinació de les parts.  
Aquest conveni col·lectiu queda concertat i, per tant, subscrit, d'una banda, per l?empresa Danone, SA, i de l'altra, pels treballadors d'aquesta, els representants dels quals, constituïts en comissió negociadora i reconeixent-se mútuament com a interlocutors vàlids, s'identifiquen en les actes que hi adjunten.  
Article 1r. Ambit d'aplicació.  
L?aplicació d'aquest conveni serà obligatòria per a tot el personal de Danone, SA la categoria del qual estiga inclosa en els quadres salarials annexos i que preste els seus serveis en la zona d'explotació de València, composta pel centre de treball d'Aldaia, en les distintes activitats de producció i distribució, i pels centres de distribució de Castelló i Alacant.  
Article 2n. Ambit Temporal.  
Aquest conveni començarà a vigir el dia de l'aprovació formal, siga quina siga la data de publicació al DOGV, i la seua durada serà pel període d'un any, fins el 31.12.90, tret d?aquelles matèries per a les quals expressament s?estableix una vigència major en aquest conveni col·lectiu.  
Tanmateix, les condicions sòcio-econòmiques contingudes en aquest tindran l?efecte establert a partir de l'1 de gener de 1990.  
Article 3r. Denúncia.  
La denúncia d'aquest conveni haurà de fer-se formalment i fefaentment, per qualsevol de les dues parts, mitjançant notificacions pertinents a l'autoritat laboral i a l'altra part, amb una antelació mínima de dos mesos pel que fa a la data de venciment. Cas de no fer-se aquesta denúncia, es considerarà prorrogat tàcitament per períodes successius d'un any de durada.  
Article 4t. Absorció i compensació.  
Les condicions sòcio-econòmiques establertes en aquest conveni absorbiran i compensaran els augments de retribució que hagen d'efectuar-se en virtut de disposició legal o de jurisprudència, resolució, ordenança o conveni de qualsevol mena, ben entès que l'absorció i compensació esmentades podran realitzar-se entre conceptes de distinta naturalesa, d'acord amb el còmput anual establert en les disposicions vigents.  
Article 5è. Vinculació a la totalitat.  
Les condicions pactades formen un tot orgànic i indivisible, manifestant ambdues parts que llurs respectives vinculacions a allò convingut tenen el caràcter de compromís per a la totalitat de les clàusules pactades.  
Article 6è. Comissió Mixta d'Interpretació i Vigilància.  
Els dubtes, qüestions i divergències que amb motiu de la interpretació i compliment d'aquest conveni se susciten, seran sotmeses, en instàncies prèvies i preceptives, a la consideració de la Comissió Mixta d'Interpretació i Vigilància del Conveni, la qual estarà constituïda per 6 membres de cadascuna de les parts, tot això sense perjudici de les atribucions que la legislació vigent concedeix a l'autoritat laboral i a la jurisdicció de treball.  
La comissió es reunirà, a petició d'una de les parts, quart ho requeresquen els assumptes a tractar i, com a màxim, durant els primers deu dies de cada trimestre natural de l'any.  
Si coincidint amb les reunions de la comissió han de tractar-se ternes relacionats amb Castelló, s'incorporaran a aquesta els Delegats de Personal del centre referit.  
CAPITOL II Llocs de treball específics  
Article 7è. Suplent-monitor.  
Es el venedor seleccionat, per la vàlua professional i coneixement complet dels repartiments i dels clients, per exercir les funcions següents:  
Efectuar les suplències necessàries substituint els altres venedors del sector i realitzant llur repartiment, quan aquests s'absenten pels motius que foren.  
Formar els venedors nous en l?exercici adequat del seu treball, ajudant-los i orientant-los en la consecució dels objectius.  
Ensenyar als nous venedors les tècniques habituals de l'auto-venda i instruir-los sobre les normes comercials de l?empresa.  
Aportar a la resta dels venedors tota la seua experiència dels repartiments i el seu coneixement dels clients.  
Prestar un suport especial als venedors amb menys experiència o habilitat per a la venda.  
Seguir especialment de prop els repartiments que presenten dificultats i problemes, com són vendes baixes, devolucions elevades, presència de clients molt importants, alta penetració de la competència o altres de similars.  
Auxiliar el supervisor del sector en les activitats següents:  
Col·locació i manteniment de publicitat en el punt de venda.  
Col·locació i exhibició de productes en els expositors frigorífics.  
Accions de promoció de tot tipus.  
Demostracions.  
Llançament de nous productes.  
Reestructuració de repartiments.  
Realitzar qualsevol missió que li siga encomanada pel seu supervisor o, en absència d'aquest, pel Cap de Centre, i que estiga relacionada amb la venda.  
Article 8é. Repartidor-venedor.  
Es el productor que té com a missió principal realitzar la distribució i lliurament de productes als clients de l?empresa, pren nota de les comandes que aquests li fan, fent-se càrrec del cobrament i liquidació de les vendes al comptat que se li encomanen i col·locació de publicitat.  
Farà la càrrega i descàrrega del vehicle que se li assigne, podent ser el seu conductor, en el qual cas se n'ocuparà de la conservació, neteja i bona presentació. Quan el seu treball no absorbesca la meitat de la seua tasca comuna, se'l podrà destinar a altres comeses adequades en l'empresa.  
L?activitat laboral del personal en aquest servei, tot i que sotmès a les directrius de l'empresa, es desenvolupa amb relativa independència, per la qual cosa el ritme i intensitat del seu treball depèn en gran manera del caràcter específic i particular de la seua labor i, per tant, a més dels emoluments que perceben amb caràcter general els altres productors, aquest personal tindrà assignada una prima i un incentiu a la venda, ambdós reflectits en aquest conveni, de tal manera que cobreix una prolongació eventual de la seua jornada a causa de les incidències especials del seu treball.  
Article 9é. Subministrador de col·lectivitats.  
Es el productor adscrit a un centre distribuïdor que subministra producte a col·lectivitats, (clients destructors de gran consum).  
Les seues funcions, entre altres, seran:  
Subministrament del producte: entrega de la mercancia i col·locació al lloc requerit pel client.  
Càrrega i descàrrega del vehicle.  
Conducció del vehicle.  
Cobrament i liquidació del producte subministrat en el centre.  
Informar sobre productes nous i sobre promocions del canal.  
Article 10. Transportista de ruta.  
Es el productor que té com a missió principal realitzar el transport del producte i els seus elements de col·locació entre els centres de producció i els centres de distribució, i es farà càrrec de la conducció del vehicle de gran tonatge que se li assigne, ocupant-se de la seua conservació, neteja i bona presentació.  
Col·laborarà primordialment en la càrrega i descàrrega del vehicle en els punts de destinació, sempre que limitacions horàries no li ho impidesquen, per ser el principal responsable del transport, que haurà de ser realitzat amb la major brevetat permesa a causa de la naturalesa perible del producte.  
L?activitat laboral del personal en aquest servei, encara que sotmesa a les directrius de l?empresa, es desenvolupa amb relativa independència, per la qual cosa el ritme i intensitat del seu treball depèn, en gran manera, del caràcter específic i particular de la seua labor, i per tant, a més dels emoluments que perceben amb caràcter general els altres productors, en aquest personal tindrà assignada una prima i un quilometratge, que quedaran ambdós reflectits en aquest conveni, a fi que cobresca una prolongació eventual de la jornada a causa de les especials incidències del seu treball.  
Article 11. Transportista de centres.  
Es el treballador que té com a missió principal transportar el producte des del centre distribuïdor fins els distribuïdors locals, venedors autònoms, hipermercats, supermercats o qualsevol altre punt de subministrament que li haja estat encomanat.  
Hi realitzarà les activitats següents:  
Revisar el vehicle per verificar el funcionament adequat dels elements vitals i els nivells dels distints líquids, olis i greixos.  
Revisar i confirmar la càrrega.  
Realitzar l'operació de càrrega, comprovar l'estat del producte i subjecció dels palets.  
Transportar i lliurar la càrrega en els punts de subministrament que li assignen, i sol·licitarà la conformitat de qui la rep, de la qual cosa quedarà constància en el document que l'empara.  
Recollir i comprovar les devolucions del producte i elements d'embalatge i transport, i també la documentació corresponent.  
Descarregar el vehicle i lliurar els productes, elements d'embalatge i transport, documentació, etc. a qui corresponga.  
Tenir cura del manteniment, neteja, conservació i bon funcionament del vehicle, i es responsabilitzarà davant l'empresa de la seua utilització correcta.  
Resoldre en ruta problemes d'avaries, reparant personalment les que siguen possibles.  
CAPITOL III   
Disposicions econòmiques  
Article 12. Salari.  
a) Caràcter general.  
S'acorda establir per a les distintes categories professionals les percepcions fixes anuals, distribuïdes en salaris base, complements salarials i gratificacions extraordinàries, que es transcriuen en els quadres dels annexos 1 i 2 d'aquest conveni, que per ser superiors al salari mínim inter-professional no estaran afectats per les possibles elevacions legals d?aquest.  
Els salaris teòrics pactats per a 1990 seran el següents:  
Especialista 3r C 1.666.000 PTA  
Especialista 3r Env 1.593.000 PTA  
b) Clàusula de revisió salarial.  
Cas que l?índex de Preus al Consum establert per l?INE registrarà al 31.12.90 un increment superior al 6,50% s'efectuarà una revisió salarial tan prompte com es constate oficialment aquesta circumstància en l?excés sobre la xifra indicada. Aquest increment s'abonarà amb efecte de l'1 de gener de 1990, i per dur-lo a terme es prendran com a referència els salaris de 1989 utilitzats per realitzar els augments Pactats.  
Es consideraran exclusivament:  
Quadres salarials, en cada un dels seus conceptes.  
Incentius.  
Quilometratge.  
La revisió salarial corresponent al 1990 s'abonarà en una sola paga dins el primer trimestre de 1991.  
Article 13. Primes o plus.  
a) Condicions econòmiques i primes dels Suplents-monitors.  
1. Salari fix del Venedor Oficial lª.  
2. Incentius com a la ruta de major venda del sector.  
3. Prima al lloc de treball.  
Valor de la prima 1990 : 450 PTA brutes/dia.  
Meritades pels dies de treball efectiu, descomptant dies d'absentisme quan es produesquen.  
Aquesta prima desapareix quan el Suplent-monitor passa a exercir altre lloc de treball, siga aquest de superior o inferior categoria.  
b) Condicions econòmiques i primes del Subministrador de Col·lectivitats.  
1. Salari fix segons quadre annex.  
2. Prima al lloc de treball.  
Valor de la prima 1990: 975 PTA brutes/per ruta efectiva de col·lectivitats.  
Aquesta prima desapareix quan el Subministrador de Col·lectivitats passa a ocupar un altre lloc de treball, siga aquest de categoria superior o inferior.  
c) Prima per ruta llarga.  
A fi de compensar l?esforç requerit en determinades rutes de la zona, de recorregut superior a 160 km, s'estableix un complement salarial de lloc de treball consistent en 230 PTA diàries, que s'abonaran al productor que en cada moment realitze la ruta i per cada vegada que l?efectue, no essent, per tant, consolidable en la persona.  
d) Prima de terminació de tasca.  
Especialment per a les categories professionals de Venedors i Transportista de ruta, s'estableix una prima de 1.242 PTA en concepte de terminació de tasca, i es podran compensar els excessos de jornada setmanal d'aquests productors en còmput anual. Aquesta prima es merita durant 6 dies setmanals (313 dies anuals), quedant englobada en les percepcions fixes assenyalades en l'article 12 i annex 2.  
e) Primes festives.  
El treballador que realitze jornada en diumenge o dia festiu cobrarà una prima equivalent a 174 PTA per hora de treball efectuada sense distinció de categories.  
f) Plus de nocturnitat.  
S'estableix un plus de nocturnitat consistent en 177 PTA per hora de treball efectuada entre les 22 i les 6 hores, per a tot productor sense distinció de categories.  
Article 14. Salaris variables.  
a) Incentius:  
S'estableix un incentiu sobre la venda realitzada pels Repartidors-venedors, que serà permanent, sense que puga incrementar-se pels possibles llançaments o promocions comercials, corresponent a 0,580 PTA per unitat estàndard venuda.  
Sistema de conversió a unitats estàndard.  
1. La base del càlcul serà el PVE dels sabors.  
2. El càlcul es realitzarà dividint:  
PVE Producte/PVE sabors.  
Per simplificar el factor de conversió, s'arrodonirà el resultat per damunt o davall de 0'5.  
3. Per al càlcul dels nous productes, s'utilitza la mateixa fórmula anterior, amb aplicació de la tarifa vigent.  
 % Canvis aceptats sense  
Denominació U. Estándard deducció al Venedor  
Iogurt 1 2  
Postres 1 2  
Enriquits 3 2  
Bio Natural 5 2  
Bio amb Fruites 6 2  
Agrup Iogurt 7 2  
Mousse Xocolata 2 2  
Copa 100 Xocolata 4 2  
Copa 150 Xoco 4 2  
Formatges Desnatats 2 3  
Speis 3 3  
P.S. i P.G. Combi. 5 3  
P.S. Maduixa-Plátan  
Combi i Xocolate 6 3  
P.G. amb Maduixes 4 3  
Gervais Nat. i Pernil 5 3  
Gervais Sabors 4 3  
La conversió d'unitat física a unitat estàndard no es revisa amb el temps.  
El factor de conversió, per tant, no es modificarà davant possibles variacions de preus.  
La prima sobre les unitats estàndard és única.  
Els futurs increments en la retribució variable s'establiran sobre la prima i no sobre el nombre d'unitat estàndard.  
La comunicació i comentaris amb els venedors sobre la retribució variable es farà en termes d'unitat estàndard, cosa que implica una sola prima.  
L?incentiu esmentat compensar, conjuntament amb la prima de terminació de tasca, una eventual prolongació de jornada en els repartiments, per la qual cosa en aquests no hi hauran hores extraordinàries, i la jornada d'aquests productors es podrà compensar en còmput anual.  
En el supòsit de les vendes fetes entre dos venedors, sempre que l'acompanyant no siga un suplent i que l'acompanyament es produesca a requeriment, s'abonarà la meitat de l?incentiu aconseguit en la venda.  
En els centres distribuïdors, cada quatre mesos es realitzarà un seguiment i anàlisi pel que fa a les desviacions dels incentius dels Repartidors-venedors en relació a la mitjana del centre. Amb aqueix fi es crearà una comissió formada pel Cap del Centre, supervisors i delegats de personal qui proposaran solucions correctores.  
b) Quilometratge:  
S'estableix en favor dels transportistes de ruta la quantitat que tot seguit s'assenyala por km recorregut, en contraprestació d'una prolongació eventual de jornada, que serà compensada conjuntament amb la prima d'acabament de tasca, per tant, en la citada activitat no hi haurà hores extraordinàries, i es podrà compensar la jornada d'aquests productors en còmput anual:  
Camió 6,40 PTA/km  
Tràiler 8,25 PTA/km  
Article 15. Antiguitat.  
Sobre el salari base d'aquest conveni, el treballador es beneficiarà de quinquennis al 5%, en nombre il·limitat, que començarà a comptar-se des del dia en què haja començat a prestar els seus serveis en l'empresa, amb meritació a partir del primer dia del mes següent en què es complesca. L?antiguitat es calcula sobre el salari base que correspon a la categoria assignada al productor, i a pagar en 15 mensualitats.  
Article 16. Gratificacions extraordinàries  
Les gratificacions extraordinàries a abonar al personal seran les que s'indiquen a continuació:  
Març 15.000 PTA   
Juliol 15.000 PTA  
Desembre 15.000 PTA  
Aquests imports, iguals i fixos per a totes les categories incloses en aquest conveni s'incrementaran en qui corresponga, amb l'import de 30 dies d'antiguitat.  
Les dates d'abonament de les gratificacions s'avançaran un mes sobre la data prevista sempre que els processos administratius ho permeten.  
Article 17. Hores extraordinàries.  
En favor de tots els treballadors sotmesos a horari estricte, s'estipula com a import de totes les hores que ultrapassen les ordinàries, les quanties especificades en el quadre annex III, d'acord amb la categoria i antiguitat que tinga el treballador en el moment de la meritació.  
Amb caràcter general, l'execució de les hores extraordinàries serà voluntària, tret de les que calga realitzar derivades de necessitats productives, de distribució i/0 comercialització, relacionades amb la naturalesa perible del producte, i les originades per tasques de manteniment i, en general, les previstes en l'article 35.3 de l'Estatut dels Treballadors.  
Amb aquest fi, s'informarà anualment la Comissió Mixta d'Interpretació i Vigilància del Conveni de l'estimació d'hores estructurals necessàries. La seua realització efectiva es comunicarà i signarà mensualment pel comitè d'empresa, i es remetran a la Conselleria de Treball i seran considerades com a tals hores estructurals les previstes en el RD 1858/81, de 20 d'agost.  
Amb caràcter general, no s'ultrapassaran les 80 hores extraordinàries anuals i es procurarà mantenir el caràcter rotatiu en la realització de les susdites hores entre els components de cada secció o centre de treball sempre que l'organització del treball ho permeta.  
Article 18. Suplents.  
Dietes en comissió de serveis.  
Les dietes per desplaçaments en comissió de serveis es pacten amb els imports següents:  
Dinar 1.100 PTA  
Sopar 975 PTA  
Desdejuni 365 PTA  
Allotjament 1.210 PTA  
Total 3.650 PTA  
La dieta només es percebrà si se'n fa ús efectiu i sempre d'acord amb les necessitats del treball.  
CAPITOL IV   
Disposicions laborals  
Article 19. Jornada i horaris.  
El personal sotmès a horari realitzarà, amb caràcter general i en còmput anual, la jornada efectiva de 1785 hores anuals en 1990 i 1778 hores anuals en 1991, la qual cosa representa per a enguany una jornada de 39 hores setmanals de treball efectiu de mitjana.  
Qualsevol modificació que per llei efecte la jornada laboral, vigirà en els termes, condicions i terminis que aquesta determine, i s'absorbirà en tot cas la millora aplicada en el Conveni, sense perjudici de l'acord subsegüent sobre la manera d?aplicar la hipotètica reducció.  
La reducció de jornada pactada es durà a terme de la manera següent:  
Fabricació i Magatzem: 2 festius a realitzar en dissabtes (1991).  
Manteniment, laboratori, Pas de Producte, Recepció de llet: sistema de treball a negociar (Transitòriament: 2 festius acumulables a vacances 1990, 3 festius acumulables a vacances 1991).  
Càrrega: 3 dissabtes lliures més 2 festius acumulables a vacances (1990). 3 dissabtes lliures més 3 festius acumulables a vacances (1991).  
Per al personal venedor s?acorda per a 1990 el deslliurament de 8 dissabtes més 2 festius acumulables a vacances o possibilitat de dissabtes en funció de les necessitats del centre. Els clients dels repartiments que deslliuren seran distribuïts entre els altres repartiments, segons la millor organització i ubicació dels clients. Els repartiments que deslliuren no generen vendes ni incentius.  
Per al personal d'horari estricte dels centres distribuïdors, s?acorda igualment per a 1990 el mateix deslliurament que el personal venedor, amb aplicació dels mateixos criteris de redistribució del treball, entre el personal que no deslliure.  
Per al personal transportista s?acorda per a 1990 4 dissabtes lliures més 3 festius acumulables a vacances més 3 festius a realitzar a petició pròpia.  
Es publicarà el quadre d'horaris, general i especial, en aplicació de les jornades anuals pactades, d'acord amb les necessitats d'organització del treball de cada centre o secció.  
Article 20. Vacances.  
El personal fix, en totes les categories, tindrà dret a unes vacances retribuïdes de 26 dies laborables. Aquesta retribució inclourà les percepcions fixes diàries establertes en el quadre annex II d'aquest conveni. El personal venedor, transportista de ruta, transportista de centre i subministrador percebrà durant les vacances, la mitjana dels incentius o quilometratge o prima meritada individualment durant els últims 6 mesos de treball efectiu. Aquest pagament es farà en el moment que es beneficie de la primera tanda de vacances programades durant l'any.  
La resta del personal inclòs en quadres percebrà durant les vacances la mitjana de les quantitats percebudes individualment pels conceptes de nocturnitat i festivitat, durant els últims 6 mesos de treball efectiu. Aquest pagament s'efectuarà a l'hora de beneficiar-se de les primeres vacances programades durant l'any.  
Les vacances seran concedides en l'època de menys treball i, si és possible, en estiu, segons les necessitats del servei, procurant complaure el personal en el seu benefici.  
El calendari de vacances s'establirà en cada centre de treball o secció, per sistema rotatiu, llevat de pacte distint anterior El treballador coneixerà les dates que li corresponen 2 mesos abans, almenys, del començament de les vacances, el qual es produirà en la manera indicada al calendari acordat. Si arribat el moment de beneficiar-se?n no les poguessen iniciar per raó d?absentisme, circumstàncies extraordinàries de treball o altres anàlogues, s'establirà individualment el nou període assignat, d'entre els que queden lliures, sense alterar el calendari de vacances de la resta components del centre de treball o secció.  
La modificació del sistema rotatiu per un altre de diferent, haurà de produir-se d'acord amb la totalitat dels components de la secció o centre de treball que ho proposen.  
Les vacances s'acordaran anualment amb el cap de cada secció i/o centre de treball, amb la participació de tot el personal afectat i els seus representants legals, i es publicarà el calendari establert per a coneixement de tots. També s'acordaran en cada centre de treball o secció, les possibles substitucions de festes locals o jornades especials per necessitats de servei, amb indicació dels sistemes de compensació adequats a cada cas.  
Feta ja la programació de vacances per a 1990, s'acorda que per a l'any 1991, es podran aprofitar en 9 mesos (exclosos els de gener, febrer i novembre per a explotació) en període continuat, respectant tanmateix l'organització dels centres de treball o serveis, considerats més favorables.  
Criteris generals per a explotació:  
Aprofitament a partir d?1 de març de 1991.  
Torns de vacances de mesos naturals, beneficiant-se de la resta de dies pendents en el mes de novembre i amb dates prefixades.  
Possibilitat d'aprofitament en dos períodes, d'acord amb els components de la secció.  
Ordre individual d'elecció de vacances: el mateix establert en cada secció homogènia durant 1990.  
El treballador que, una vegada iniciades les seues vacances, les haja d'interrompre per ILT, haurà de reincorporar-se al treball en la data prevista, si es troba en situació d'alta o en tot cas quan aquesta es produesca. Els dies de vacances pendents es fruiran tan prompte siga possible, respectant els torns establerts al seu centre de treball o secció.  
Article 2L Llicències amb retribució.  
El personal de l'empresa tindrà dret a sol·licitar la llicència amb sou en qualsevol dels casos següents:  
a) Matrimoni del treballador: 15 dies naturals.  
b) Mort o malaltia greu de cònjuges, pares, sogres i fills, tres dies naturals. Per la intervenció quirúrgica que necessite anestèsia o per l'internament en clínica dels familiars esmentats en què calga acompanyament, 2 dies naturals.  
c) Mort o malaltia greu de germans, néts i avis, 1 dia natural. Quan la mort esdevinga en dia festiu, i el sepeli haja de fer-se l'endemà, el permís es computarà en cas necessari en el dia laborable que hi corresponga.  
d) Quan la mort o malaltia greu obligués a realitzar desplaçaments a una altra província situada a distància superior a 250 km, la llicència dels 2 apartats precedents s'ampliarà a 5 i 3 dies naturals, respectivament.  
e) Per trasllat de domicili, 1 dia natural.  
f) Infantament de l'esposa, 4 dies naturals.  
g) Pel temps indispensable per al compliment d'un deure inexcusable de caràcter públic i personal, fins a 3 dies naturals.  
U retribució dels dies de llicència inclourà les percepcions fixes diàries contingudes en l'annex 2 d'aquest conveni, exclusivament.  
L?empresa es reserva la facultat de sol·licitar justificants acreditatius de les situacions que motiven els permisos i llicències, i el grau de gravetat de les malalties.  
Article 22. Visites a l?especialista mèdic de la SS.  
Quan per prescripció facultativa dels serveis mèdics de la SS el treballador haja d'assistir a l?especialista mèdic de la SS coincidint amb el seu horari de treball, hi, disposarà, i per una vegada l'any, del temps indispensable per assistir a la visita. Aquesta absència es considerarà com a permís retribuït, amb l'aportació prèvia del justificant corresponent.  
Quan la prescripció facultativa siga realitzada pel servei mèdic d'empresa, serà d'aplicació el que disposa el paràgraf anterior sense cap limitació quant al nombre de visites prescrites.  
Article 23. Llicències sense retribució.  
Cas de defunció del cònjuge del treballador amb filis menors d'edat, aquest podria disposar d'una llicència sense sou ni altra percepció econòmica, i amb l?efecte de l?excedència forçosa amb reserva del lloc de treball, per un període no superior a tres mesos a comptar des de la data de defunció.  
Article 24. Promocions.  
En totes les categories incloses en els quadres del conveni, s?efectuaran per convocatòria a publicar en tota la zona regional, amb indicació dels requeriments en cada lloc i fent-se les proves oportunes amb presència d'un membre del Comitè d'Empresa o Delegat de Personal, i informació sobre aquestes.  
Article 25. Treball de categoria superior.  
Tot productor que realitze de manera continua el mateix treball i amb igual rendiment que altre de categoria superior, rebrà des del començament de la substitució la retribució corresponent al lloc ocupat. Queden exceptuats d?aquest règim els casos de promoció de categoria, en els quals s?assenyalarà específicament el règim de retribució, terminis d'adaptació i altres circumstàncies d'aquesta.  
En els casos de substitució, si transcorreguts 6 mesos continuats, o sis mesos discontinus en el termini de 24 mesos, el productor es mantingués en un lloc de categoria superior, podrà fer-se la reclassificació professional escaient, a sol·licitud de l'interessat i després de l'informe final del desenvolupament professional.  
En les substitucions de durada inferior a una setmana, per raons de còmput i control administratiu, s'acumularan els dies realment efectuats fins totalitzar blocs d'un mínim de 6 dies a l'efecte del pagament.  
Quan un lloc de treball administratiu es veja afectat per noves tecnologies o modificació substancial de funcions, es revisarà el nivell salarial establert per a aquest.  
Article 26. Treball de categoria inferior.  
Si per necessitats peremptòries o imprevisibles de l'activitat productiva, hi calgués destinar un treballador a tasques corresponents a categoria inferior a la seua, només podrà fer-se pel temps imprescindible, mantenint-ne la retribució i altres drets derivats de la seua categoria professional i comunicant-ho als representants legals dels treballadors. De no fer-ho així el treballador podrà exercir el que preveu en l'article 41.3 de l?Estatut dels Treballadors.  
CAPITOL V   
Seguretat i higiene en el treball  
Article 27. Seguretat i Higiene en el Treball.  
Ateses les disposicions legals sobre aquesta matèria, ambdues parts es comprometen a afavorir i impulsar les accions de tipus preventiu, divulgatiu i formatiu, i faran observar les regles de treball que s'adopten i informaran el Comitè de Seguretat i Higiene en el Treball de les possibles deficiències que poguessen produir accidents de treball.  
En els centres distribuïdors, es designarà un Vigilant de Seguretat, qui actuarà en col·laboració amb el Cap de Centre, i informarà periòdicament el Comitè d'Empresa o Delegat de Personal de les actuacions en aquesta matèria, fent acta dels afers tractats.  
L?empresa facilitarà als Vigilants de Seguretat, en llur localitat, i a un membre dels representants dels treballadors designat per aquests, del Comitè de Seguretat i Higiene, l'assistència almenys una vegada l'any, a cursets o conferències relacionades amb la seua especialitat i impartides per un centre oficial.  
Article 28. Revisió mèdica.  
Amb una periodicitat anual, tot treballador passarà una adequada i completa revisió mèdica, i se li comunicaran els resultats d?aquesta a la seua instància.  
Els serveis mèdics facilitaran als treballadors, amb motiu dels reconeixements anuals preceptius, la cartilla o fitxa sanitària oficial, formalitzada adientment, afegint-hi en cas necessari les recomanacions o observacions mèdico-preventives adients, a la vista del resultat de les proves fetes.  
Article 29. Roba de treball.  
L?empresa dotarà el personal inclós en aquest conveni de la roba de treball convenient per tal d'exercir els treballs respectius.  
Al personal d?autovenda i transport se li lliuraran els vestits de treball següents.  
Roba d'estiu.  
 - 3 camises.  
1900 - 1 parell de sabates.   
 - 2 pantalons.  
Tot el personal que reba roba de treball s'obliga a utilitzar-la només durant l'exercici de les seues funcions, i se?n farà responsable del bon ús i conservació. Al lliurament de la nova roba de treball es tornarà l'antiga, dins la setmana següent.  
CAPITOL VI Disposicions socials  
Article 30. Retribució en cas de malaltia comuna o accident no laboral.  
En cas de malaltia comuna o accident no laboral, l?empresa abonarà el complement necessari perquè, juntament amb les prestacions econòmiques de la Seguretat Social, el treballador perceba, a partir del primer dia de la baixa, el 100% de les percepcions salarials, de la base reguladora diària, deduïdes les dotzenes parts de les pagues extraordinàries.  
En el cas dels venedors i transportistes, s'abonarà la mitjana d'incentius i quilometratge dels sis últims mesos efectius de treball anteriors a la data de la baixa.  
Aquests beneficis s?obtindran tota vegada que es donen aquestes circumstàncies.  
a) L?índex d'absentisme de cada centre i/o secció, considerant la plantilla afectada per aquest conveni, no haurà d'ultrapassar el 4% de la mitjana mensual acumulada en els dotze darrers mesos.  
b) Cas de superar aquest índex del 4% a nivell de centre i/o secció, es realitzarà el càlcul a nivell individual i deixarà de percebre els complements establerts en el paràgraf primer d'aquest article el treballador que individualment sobrepasse el 5% mensual acumulat en els dotze mesos anteriors a la data de la baixa.  
c) Les persones que sobrepassen els 50 dies continuats de baixa per malaltia comuna o accident no laboral, es beneficiaran de la prestació econòmica expressada en el paràgraf primer d'aquest article, independentment de l?índex d'absentisme, a nivell de centre i/o secció i a nivell individual. Idèntic tractament rebran les baixes per descans maternal.  
d) El càlcul dels índex d'absentisme es realitzarà mensualment, i dependrà de la situació de cada mes l'abonament dels complements establerts més amunt.  
e) L?empresa es reserva la facultat de sol·licitar dels organismes escaients tots els reconeixements mèdics que crega avinents de qualsevol treballador en situació de baixa.  
Els casos de malaltia que necessiten intervenció quirúrgica o internament en clínica o sanatori s'assimilaran, quant al seu tractament, al que estableix l'apartat c). Aquest benefici es fa extensiu al temps de durada de la convalescència en ambdós supòsits.  
A l'efecte establert en aquest article, s'exclou del còmput de l?índex d'absentisme el motivat per accident laboral, llicències amb retribució, vagues legals i ús d'hores sindicals.  
Transcorreguda la vigència d'aquest conveni, ambdues parts es comprometen a estudiar els efectes aconseguits en l'absentisme, per efecte de l'aplicació de la nova redacció d'aquest article, i se'l revisarà si es creu avinent.  
Article 31. Retribució en cas d'accident laboral.  
Cas d?accident laboral, l?empresa abonarà la diferència entre el que satisfaga l?entitat asseguradora i la totalitat del salari íntegre, mitjana dels 3 mesos normals anterior, des del primer dia d?esdevenir l'accident. Els beneficis del complement seran percebuts pel treballador durant el temps que, d'acord amb la llei d?accident de treball, l?entitat asseguradora estiga obligada a satisfer la prestació. Es faculta l?empresa a retirar aquesta millora en els casos de frau o allargament indegut de la baixa, i es reconeixerà amb aquest fi la facultat inspectora de l?empresa establerta en l'article anterior.  
Article 32 Premi de no absentisme.  
S'estableix un premi de 15.000 PTA brutes anuals pagadores transcorregut l'any natural, per als treballadors el salari dels quals figure en els quadres annexos que no hagen tingut cap falta d?assistència al treball durant aqueix període. No es consideraran absències del treball, a efecte de la meritació del premi, les vacances, llicències amb retribució i ús d'hores sindicals.  
Article 33. Ajuda escolar.  
A fi de col·laborar al sosteniment de les càrregues que suposen als productors els estudis de llurs filis en edat escolar, s?estableix en 2.920 PTA l'ajuda escolar concedida per l?empresa des del mes de setembre al de juny de cada curs, tots dos inclosos, per a tot productor i per fill que tinga de 4 a 18 anys fets el mes de setembre, en el qual comença a meritar aquesta ajuda.  
Podrà sol·licitar-se a títol individual que els beneficiaris d?ajudes en favor de filis en edats de 4 a 5 anys n'acrediten l?escolarització. En els supòsits de fills en edats de 16 a 18 anys, hi haurà l?obligació de presentar certificat de matrícula del curs reconegut pel Ministeri d'Educació i Ciència, o conselleria si s'escau.  
En el supòsit que ambdós cònjuges pertanyeren a l'empresa, només percebrà aquesta ajuda un d'ells.  
Els treballadors que durant l'any 1990 es matriculen per cursar estudis oficials de tipus mitjà superior, podran obtenir ajuda econòmica, amb el límit màxim dels imports assignats a l'ajuda escolar per a fills d?empleats, abonables d'una sola vegada, quan es puga acreditar documentalment haver aprovat el 50% de les assignatures del curs, entre les convocatòries de juny i setembre.  
Article 34. Fills amb reducció psico-física.  
S'estableix una ajuda econòmica mensual de 16.333 PTA en favor dels treballadors que tinguen fills en aquestes situacions, per tal de col·laborar en les càrregues que aquestes representen a la família.  
Amb aquest fi, s'entendrà que hi ha capacitat física o mental disminuïda quan, a parer dels facultatius mèdics que la Direcció determine en cada cas, l'afectat es trobe, en el seu conjunt, amb unes reduccions anatòmiques o psíquiques que representen, com a mínim, el que determine l?INSS per a aquests casos.  
El personal fix, amb fills en edats entre 0 i 16 anys, que pogués acreditar despeses extraordinàries habituals, motivats per reduccions psíquiques que exigesquen educació especial, o reduccions físiques, que exigesquen tractament mèdic mantingut podran sol·licitar individualment, ajudes temporals de quantia màxima similar, mentre es mantinga el motiu que originà la despesa a realitzar.  
En el supòsit que ambdós cònjuges pertanyen a l'empresa, només cobrarà aquesta ajuda un d'ells.  
Article 35. Servei militar.  
Tot productor fix de plantilla, que hagués de cessar temporalment en el servei de l?empresa pel compliment dels seus deures militars, rebrà íntegres dues mensualitats del seu salari a percebre en els mesos de juliol i desembre, sempre que en tals mesos perdure la seua incorporació al servei militar  
En el supòsit que el productor referit en el paràgraf anterior tingués càrregues familiars a l'hora de la seua incorporació al servei militar o durant la seua permanència per reemplaçament obligatori en aquest percebrà de l'empresa les quantitats reflectides a continuació:  
1r. Esposa: Valor de 5 punts.  
2n. Filis: Valor de 2 punts.  
3r. Mare: Valor de 3 punts.  
El valor econòmic de cada punt serà de 3.210 PTA mensuals. Per tenir dret a la meritació d?aquestes quantitats serà requisit imprescindible que el productor es beneficie per part de l?INSS de les corresponents ajudes familiars per cada un dels beneficiaris, i es meritarà durant el temps de la seua permanència per reemplaçament normal.  
Article 36. Jubilació.  
El treballador que es jubile en complir l'edat de 64 anys no patirà reducció de la seua pensió de jubilació, sempre que cobresca el seu període de carència, perquè l'empresa contractarà un altre treballador amb una durada d'un any, d'acord amb la legislació vigent.  
Els treballadors que decidesquen jubilar-se anticipadament percebran un premi consistent en 6 mensualitats de salari base més antiguitat; si té una antiguitat superior a 10 anys i inferior a 15; de 7 mensualitats de salari base més antiguitat si aqueixa antiguitat fos superior a 20 anys. Tot això sempre que la jubilació es produesca entre els 60 i fins els 64 anys. En les possibles jubilacions anticipades de personal menor de 60 anys, s?establiran individualment els acords de millora de les condicions assenyalades.  
Els treballadors que durant 1990 facen l?edat de 65 anys podran optar pel règim establert en el conveni col·lectiu anterior.  
Aquest benefici és extensible als treballadors que causen baixa definitiva en l?empresa, havent esgotat els terminis màxims d'espera assenyalats en cada cas per l?INSS, com a conseqüència de malaltia comuna o accident no laboral.  
Article 37. Defunció.  
Cas de defunció a causa de malaltia comuna o mort natural, quedant per tant excloses les causes de mort per accident de qualsevol tipus, l'empresa abonarà una mensualitat de salari per quinquenni d'antiguitat o fracció, en favor de la vídua o, si s'escau, els fills menors o majors subnormals, o bé pares que visquen a costa del treballador mort.  
Article 38. Assegurança de vida.  
Per a tot el personal inclós en quadres, menor de 65 anys, s'estableix una Assegurança Col·lectiva de Vida, la qual cobrirà els casos de mort o invalidesa absoluta per una quantia de 500.000 PTA en cada cas.  
Posat el cas de mort per accident, la indemnització s'elevaria a 800.000 PTA, mentre que la invalidesa absoluta, derivada de l'accident, quedarà coberta amb una indemnització de 1.500.000 PTA  
Suposat el cas d'incapacitat permanent parcial, derivada d'accident, seran d'aplicació els percentatges estipulats en el barem que, com a annex 4, s'acompanya a aquest conveni i que protegeixen els riscs fins la quantitat màxima de 600.000 PTA  
Aquest riscs quedaran coberts per als casos que es produesquen a partir de l'1 de gener de 1990.  
L?import de les primes corresponents seran a càrrec de l'empresa.  
Vingut el cas que un empleat causés baixa definitiva en el servei a l'empresa, automàticament deixarà de ser beneficiari de l?assegurança, llevat que, per acord privat entre ell i la companya asseguradora, pogués seguir beneficiant- se'n, i serà al seu càrrec l'import de les primes successives a la baixa.  
CAPITOL VII   
Altres disposicions  
Article 39. Retirada de permís de conduir.  
Cas de retirada del permís de conduir, tota vegada que el fet causant no es produesca en l?exercici d'una activitat retribuïda aliena a l?empresa, es destinarà el productor afectat a altres comeses adequades dins d'aquesta, i es respectaran els conceptes salarials de caràcter fix mensual.  
Article 40. Modificacions organitzatives.  
A causa de les modificacions organitzatives de treball que l?empresa haja de fer en qualsevol secció o centre de treball, tot productor que passe a ocupar funcions diferents que requeresquen el canvi de categoria laboral mantindrà a títol personal les seues percepcions fixes sense variació durant la resta de l'any natural. A partir del començament de l'any natural següent, la seua retribució fixa serà l?estipulada per a la categoria laboral assignada, però els possibles excessos de salari fix passaran a pagar-se en concepte de situació anterior, 1 quedaran congelats a efecte de futures revisions.  
Article 41. Drets sindicals.  
La direcció de l?empresa s'ajustarà a les disposicions obligatòries contingudes en la Llei Orgànica de Llibertat Sindical i a les disposicions futures que la completen o modifiquen.  
Les hores sindicals a disposició dels representants de personal seran les que preceptivament s'establesquen en cada cas. Tanmateix, llur còmput podrà efectuar-se amb caràcter anual, de manera que individualment cada representant que ultrapasse en un mes concret el crèdit assignat, per raons de provada necessitat, haurà de compensar-ho en mesos successius dins l'any natural, reduint-ne l?ús en la mesura que pertoque.  
Article 42. Comissió bar d'Aldaia.  
Per tal de vigilar i controlar els preus i qualitat del bar d'Aldaia, actuarà una comissió integrada per 3 membres del Comitè d'Empresa del centre de treball esmentat.  
DISPOSICIONS TRANSITORIES  
Primera  
Per tal de calcular els índexs d?absentisme a què fa referència l'article 30 es prendrà com a primer mes de punt de partida el de gener de 1990. Tot allò establert en aquest article començarà a vigir a partir del mes natural següent a la signatura del conveni.  
Segona  
A efecte de la meritació del premi de no absentisme i per a l'any 1990, només es prendrà en consideració el període de maig a desembre de 1990.  
DISPOSICIO FINAL  
Contraprestació. Els productors afectats per aquest conveni es comprometen, en compensació als avantatges sòcio-econòmics dimanants d'aquest, a acceptar-ne l'aplicació sota la condició de no existència d'alteració col·lectiva il·legal de treball durant la seua vigència.  
DISPOSICIO SUPLETORIA  
En tot allò no regulat en aquest conveni, hom s'ajustarà al que disposa l?Ordenança Laboral, Conveni Nacional per a les Indústries Làcties i disposicions legals i administratives que el modifiquen o complementen, amb remissió expresse a l?Estatut dels Treballadors en tot allò que hi resulte aplicable, a falta de pacte individual o col·lectiu.  
ANNEX I  
CATEGORIES TOTAL 1989 INCREMENT TOTAL 1990  
Administratius A 1.651.446 299.000 1.957.000  
Administratius B 1.752.143 523.000 1.846.000  
Administratius C 1.390.385 034.000 1.760.000  
Administratius D 1.805.184 337.000 1.635.000  
Administratius E 1.806.472 379.000 1.520.000  
Vigilant 1.663.865 809.000 1.663.000  
Xof. Transp. Of. 1ª 1.123.555 942.000 1.939.000  
Rep. Vend. Of. lª. 1.808.050 835.000 1.818.000  
Rep. Vend. Of. 2ª. 1.635.103 184.000 1.696.000  
Subminis. Colecti. 1.533.336 143.000 1.881.000  
Transp. Centre. 1.264.797 731.000 1.829.000  
Oficial lª Nivell A 2.751.071 249.000 2.228.000  
Oficial lª Nivell B 2.970.215 721.000 2.182.000  
Oficial 2ªNivell A 1.124.037 835.000 1.965.000  
Oficial 2ª Nivell B 1.471.957 658.000 1.923.000  
Oficial 3ª Nivell A 1.507.814 990.000 1.821.000  
Oficial 3ª Nivell B 1.682.831 930.000 1.795.000  
Auxiliar mantenim. 1.590.574 087.000 1.456.000  
Espta. lª Nivell A 1.958.025 789.000 2.083.000  
Espta. lª Nivell B 1.647.082 284.000 2.038.000  
Espta. 2ª Nivell A 1.307.971 997.000 1.908.000  
Espta. 2ª Nivell B 1.888.050 934.000 1.868.000  
Espta. 3ª Nivell A 1.529.771 296.000 1.793.000  
Espta. 3ª Nivell B 1.539.393 360.000 1.666.000  
Espta. 3ª Nivell C 1.913.018 214.000 1.621.000  
Espta. 3ª envasat. 1.254.386 570.000 1.570.000  
peó. 1.257.217 135.000 1.389.000  
ANNEX II  
QUADRE SALARIAL 1990  
Empleats Administratius. Sou Base Compl. Sala P. Treball Prima lloc  
 Mensual Mensual Mensual Mensual.  
Administratius A 64.530 47.683 47.120 -  
Administratius A 64.530 47.583 44.270 2.850  
Administratius B 64.530 41.647 43.906 -  
Administratius C 64.530 41.647 33.889 2.850  
Administratius D 64.530 35.497 32.556 -  
Administratius E 64.530 35.497 22.890 -  
Vigilant 59.280 57.180 18.360 -  
Empleats Obrers Sou Base Com. Sala. T. Tasca Prima lloc.  
 Diari Diari Diari Diari  
 x 365 x 313 x 313 x 313  
Cond. Transp. Of. 1ª 2.201 2.243 1.242 -  
Rep. Vened. Of. 1ª 2.201 1.760 1.242 96  
Rep. Vened. Of. 2ª 2.087 1.503 1.242 96  
Colectivitats 2.087 3.432 - -  
Transp. Centre 2.201 3.133 - -  
Oficial 1ª A 2.201 4.408 - -  
Oficial 1ª B 2.201 4.261 - -  
Oficial 2ª A 2.087 3.700 - -  
Oficial 2ª B 2.087 3.566 - -  
Oficial 3ª A 1.974 3.372 - -  
Oficial 3ª B 1.974 3.289 - -  
Aux. manteniment 1.850 2.351 - -  
Espta. 1ª A 2.201 3.945 - -  
Espta, 1ª B 2.201 3.801 - -  
Espta. 2ª A 2.087 3.518 - -  
Espta. 2ª B 2.087 3.391 - -  
Espta. 3ª A 1.974 3.283 - -  
Espta. 3ª B 1.974 2.877 - -  
Espta. 3ª C 1.974 2.733 - -  
Espta. 3ª Env. 1.974 2.570 - -  
Peó 1.698 2.314 - -  
ANNEX III  
HORES EXTRES PGA 3807  
CATEGORIA Nivell S/Anti 5 anys 10 anys 15 anys 20 anys 25 anys 30 anys  
   
Administratius A-B 2.052 2.084 2.116 2.149 2.180 2.212 2.246  
Administratius C-D 1.576 1.607 1.636 1.666 1.696 1.724 1.754  
Administratius E 1.491 1.518 1.546 1.575 1.603 1.632 1.661  
Oficial 1ª A 1.724 1.769 1.812 1.855 1.899 1.943 1.986  
 B 1.688 1.733 1.776 1.820 1.864 1.908 1.951  
Oficial 2ª A 1.526 1.565 1.606 1.646 1.676 1.726 1.767  
 B 1.494 1.533 1.574 1.614 1.653 1.695 1.734  
Oficial 3ª A 1.425 1.463 1.501 1.539 1.576 1.614 1.651  
 B 1.405 1.442 1.480 1.518 1.557 1.594 1.632  
Aux. mantenim. 1.149 1.184 1.220 1.255 1.290 1.326 1.361  
Espta. 1ª A 1.614 1.662 1.708 1.755 1.803 1.849 1.897  
 B 1.579 1.627 1.674 1.721 1.769 1.816 1.863  
Espta. 2ª A 1.479 1.522 1.562 1.603 1.645 1.685 1.728  
 B 1.449 1.491 1.531 1.573 1.614 1.654 1.697  
Espta. 3ª A 1.415 1.454 1.493 1.531 1.571 1.609 1.648  
 B 1.316 1.355 1.393 1.433 1.471 1.510 1.548  
 C 1.258 1.297 1.335 1.374 1.413 1.453 1.492  
Espta. 3ª envasat. 1.218 1.257 1.296 1.334 1.373 1.412 1.451  
Peó 1.097 1.132 1.167 1.203 1.238 1.273 1.309  
ANNEX IV  
Barems en cas d'incapacitat parcial per accident.  
Pérdua o mutilació d'ambdós braços mans o d'un braç i una cama, o d'una mà i un peu, o d'ambdues cames o ambdós peus 100  
Alienació mental inguarible 100  
Ceguesa absoluta 100  
Paràlisi completa 100  
 Dret. Esquerre.  
Pérdua total del braç 70% 60%  
Pérdua total d'avantbraç 65% 55%  
Pérdua total de la má 60% 50%  
Pérdua total del moviment muscle 30% 20%  
Pérdua total del moviment colze 20% 15%  
Pérdua total del moviment del puny 20% 15%  
Pérdua total del polze i l'index 40% 30%  
Pérdua total de tres dits, incloent.el polze i l'índex 35% 30%  
Pérdua total de tres dits, que nosiguen el polze o l'index 25% 20%  
Pérdua total del polze i d'altre dit que no siga l'índex 30% 25%  
Pérdua total de Pítidex i Taltre ditque no siga el polze 25% 20%  
Pérdua total del polze solament 22% 18%  
Pérdua total de l'índex solament 15% 12%  
Pérdua total del dit mitger, de Panular o del menovell 10% 8%  
Pérdua total de dos d'aquest últims dits 15% 12%  
Pérdua total d'una cama o d'un peu - 50%  
Pérdua total dit gros d'un peu - 10%  
Pérdua total d'un dels altres dits del peu - 5%  
Amputació parcial d'un peu, incloenttots els dits - 40%  
Fractura no consolidada d'una cama o d'un peu - 25%  
Fractura no consolidada d'una rótula - 20%  
Pérdua total del moviment d'un maluc od'un genoll - 20%  
Escurçament d'un membre inferior, no menor de 5 cm - 15%  
Ablació de la queixalera inferior - 30%  
Pérdua total d'un ull o reducció de la visió binocular - 30%  
Sordesa completa de les dues orelles - 60%  
Sordesa completa d'una orella - 15%